b'\n_START_ARTICLE_\nSompion koulu\n_START_PARAGRAPH_\nSompion koulu on Keravalla Sompion kaupunginosassa sijaitseva ilmaisupainotteinen, luovia ty\xc3\xb6tapoja ja taiteen perusopetusta ty\xc3\xb6ss\xc3\xa4\xc3\xa4n soveltava koulu, jossa ovat luokat 1-9. Koulun katuosoite on Aleksis Kiven tie 18, Kerava. Sompion koulua k\xc3\xa4y noin 700 oppilasta._NEWLINE_Sompion koulussa toimii kolme erityisi\xc3\xa4 taitoalueita syvent\xc3\xa4v\xc3\xa4\xc3\xa4 luokkaa. Painottavat luokat ovat musiikkiluokka, liikuntaluokka ja draamapedagoginen luokka.\n_START_SECTION_\nKoulu \xc3\xa4\xc3\xa4nestyspaikkana\n_START_PARAGRAPH_\nSompion koulu, aiemmalta nimelt\xc3\xa4\xc3\xa4n Keravan yhteiskoulu, toimii varsinaisina vaalip\xc3\xa4ivin\xc3\xa4 Keravan kaupungin Sompion \xc3\xa4\xc3\xa4nestysalueen (alue 5) \xc3\xa4\xc3\xa4nestyspaikkana .'